Током времена проведених у Лејкерсима, Дивчеву популарност и маркетиншки потенцијал је приметила америчка телевизијска индустрија. Дивац се појављивао неколико пута у лос-анђелеским вечерњим емисијама као што су „Шоу Арсенија Хала“ () и „Вече са Џејом Леноом“ (). Такође се појавио у америчким комедијама „Брачне воде“ () и „Тренер“ (), као и кратко емитованом серијом „Добри спортови“ () са Фаром Фосет у главној улози. На великом платну Дивац се појавио у филмовима са кошаркашким темама: „Еди“ (), „Свемирски баскет“ () и „Џуана Мен“ (). Дивац се појавио као специјални гост у серији „Црни Груја“ и филму „Ми нисмо анђели 3“. Такође се појавио као специјални гост на Песми Евровизије 2008. у Београду. Лопта коју је Дивац бацио у публику је била знак за почетак телефонског гласања.